pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ชู “พลังงานสะอาด” เป็น จุดแข็ง-จุดขาย นิคมอุตสาหกรรมไทย จูงใจนักลงทุนต่างชาติ
วันจันทร์ที่ 4 มีนาคม 2567
ชู “พลังงานสะอาด” เป็น จุดแข็ง-จุดขาย นิคมอุตสาหกรรมไทย จูงใจนักลงทุนต่างชาติ
.....
ชู “พลังงานสะอาด” เป็น จุดแข็ง-จุดขาย นิคมอุตสาหกรรมไทย จูงใจนักลงทุนต่างชาติ
.
รัฐบาลส่งเสริมการนําพลังงานสะอาดมาใช้เพิ่มประสิทธิภาพอุตสาหกรรมไทย ลดต้นทุนการผลิต ยกระดับการให้บริการสาธารณูปโภคสีเขียวในพื้นที่นิคมอุตสาหกรรม พร้อมกําหนดให้พลังงานสะอาดเป็นจุดแข็งและจุดขายของไทยในการดึงดูดการลงทุนจากต่างประเทศ สร้างโอกาสทางเศรษฐกิจให้ประเทศไทย
.
การนิคมอุตสาหกรรมแห่งประเทศไทย นําเสนอความพร้อมด้านโครงสร้างพื้นฐาน พื้นที่ และศักยภาพของไทยในการรองรับการลงทุนต่างชาติ ในกิจกรรม Roadshow ที่ประเทศญี่ปุ่นเมื่อช่วงต้นเดือน ก.พ.67 สร้างความมั่นใจแก่ผู้ประกอบการญี่ปุ่นในการตัดสินใจขยายการลงทุน และได้ลงนาม MOU ว่าด้วยความร่วมมือในการศึกษาความเป็นไปได้ของการให้บริการสาธารณูปโภคสีเขียวในพื้นที่นิคมอุตสาหกรรม กับบริษัทอุตสาหกรรมหนัก เพื่อบรรลุความเป็นกลางทางคาร์บอนสําหรับนิคมอุตสาหกรรมในไทย
.
การลงนาม MOU เป็นทั้ง ตัวอย่าง และ การตอกย้ํา ความมุ่งมั่นของไทยในการเป็นหุ้นส่วนยุทธศาสตร์กับญี่ปุ่นเพื่อขับเคลื่อนการใช้พลังงานทดแทน โดยแบ่งเป็น 3 ระยะ คือ
ระยะแรก – ศึกษาความเป็นไปได้ในการพัฒนาบริการสาธารณูปโภคสีเขียวโดยใช้พลังงานทดแทนเป็นเวลา 1 ปี
ระยะถัดไป – ตั้งโรงงานต้นแบบสาธิต ที่ใช้เทคโนโลยีพลังงานสะอาดในกระบวนการผลิต
ระยะสุดท้าย – ดําเนินการร่วมธุรกิจเชิงพาณิชย์
.
อ่านเพิ่มเติม >>https://www.thaigov.go.th/news/contents/details/79466
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ตั้งเป้าดันไทยขึ้น Top 10 ศูนย์กลางการบินของภูมิภาค เปิดประตู เชื่อมโลกไร้รอยต่อ รองรับเป็นศูนย์กลางกระจายสินค้าทางอากาศที่ใหญ่ที่สุดในภูมิภาค
วันจันทร์ที่ 4 มีนาคม 2567
ตั้งเป้าดันไทยขึ้น Top 10 ศูนย์กลางการบินของภูมิภาค เปิดประตู เชื่อมโลกไร้รอยต่อ รองรับเป็นศูนย์กลางกระจายสินค้าทางอากาศที่ใหญ่ที่สุดในภูมิภาค
.....
ตั้งเป้าดันไทยขึ้น Top 10 ศูนย์กลางการบินของภูมิภาค เปิดประตู เชื่อมโลกไร้รอยต่อ รองรับเป็นศูนย์กลางกระจายสินค้าทางอากาศที่ใหญ่ที่สุดในภูมิภาค สร้างโอกาสทางเศรษฐกิจ ยกระดับชีวิตประชาชน
.
นายกรัฐมนตรี ในงาน ประกาศวิสัยทัศน์ผลักดันไทยเป็นศูนย์กลางการบินของภูมิภาค“IGNITE THAILAND, AVIATION HUB” โดยแผนการพัฒนาท่าอากาศยานทั่วประเทศของรัฐบาลมีดังนี้
1.ท่าอากาศยานสุวรรณ
- ขยายการรองรับผู้โดยสารให้ได้ 150 ล้านคน/ปีภายในปี 2573 ซึ่งขณะนี้ทาง AOT ได้เปิดใช้อาคารเทียบเครื่องบินรองหลังที่ 1 (SAT-1) แล้ว
- ในปี 2567 เตรียมจะเปิดใช้ทางวิ่งเส้นที่ 3 ซึ่งสามารถรองรับเที่ยวบินเพิ่มขึ้นเป็น 94 เที่ยว/ชั่วโมง นอกจากนี้ มีแผนจะก่อสร้าง 1) ขยายอาคารผู้โดยสารทางทิศตะวันออก - ทิศตะวันตก 2) อาคารผู้โดยสารทางทิศใต้ และ 3) ทางวิ่งเส้นที่ 4 ซึ่งจะรองรับเที่ยวบินได้ถึง 120 เที่ยวบิน/ชั่วโมง
2. ท่าอากาศยานดอนเมือง
- เปลี่ยนให้เป็นสนามบินแบบ POINT-TO-POINT ขยายขีดความสามารถรองรับผู้โดยสารจากเดิม 30 ล้านคน เป็น 50 ล้านคน/ปีภายในปี 2573 ผ่านการปรับปรุงอาคารผู้โดยสารเดิม ขยายและจะสร้างอาคารผู้โดยสารระหว่างประเทศใหม่
- ยกระดับการให้บริการทุกภาคส่วน และจะเชื่อมต่อระบบขนส่งมวลชนทางรางรถไฟฟ้าสายสีแดงให้เดินทางเข้าออกเมืองได้สะดวกรวดเร็วขึ้น
3. ท่าอากาศยานภูเก็ต
- สร้างสนามบินภูเก็ตแห่งที่ 2 หรือท่าอากาศยานอันดามัน เพื่อรองรับนักท่องเที่ยวที่เดินทางมาเยือนภูเก็ต พังงา กระบี่ รวมถึงจังหวัดใกล้เคียง
- พัฒนาสะพานสารสิน เพื่อรองรับจํานวนรถให้ได้มากขึ้น
4. ท่าอากาศยานเชียงใหม่
- ก่อสร้างอาคารผู้โดยสารระหว่างประเทศและปรับปรุงอาคารผู้โดยสารเดิม เพื่อเพิ่มการรองรับจํานวนนักท่องเที่ยวจากเดิมเพียง 8 ล้านคน/ปี เป็น 16.5 ล้านคน/ปี ภายในปี 2572
- มีแผนจะก่อสร้างสนามบินเชียงใหม่แห่งที่ 2 หรือท่าอากาศยานล้านนา ให้รองรับผู้โดยสารได้เพิ่มขึ้นอีก 20 ล้านคน/ปี
.
ทั้งนี้ รัฐบาลจะยกระดับสนามบินทั่วประเทศ โดยนําเทคโนโลยีและนวัตกรรมเกี่ยวกับระบบบริการผู้โดยสารสมัยใหม่เข้ามาใช้เพิ่มประสิทธิภาพในการให้บริการให้มีความสะดวก รวดเร็วมากขึ้น ไปพร้อมกับสร้างความยั่งยืนผ่านการดึงดูดสายการบินด้วยเชื้อเพลิง SAF ซึ่งเป็นเชื้อเพลิงที่เป็นมิตรต่อสิ่งแวดล้อมอีกด้วย พร้อมทั้งจะพัฒนาครัวไทยสู่การเป็นครัวของโลก ผ่านการผลิตอาหารให้กับสายการบินต่าง ๆ ต่อยอดเมนูอาหารไทยที่เป็นเอกลักษณ์ของชาติสู่อาหารบนเครื่องบินที่ดีที่สุดในโลก
.
อ่านข่าวเพิ่มเติม คลิก : https://www.thaigov.go.th/news/contents/details/79648
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ. จัดระบบดูแลพี่น้องชาวไทยมุสลิม 7,781 คน สร้างความปลอดภัยทางสุขภาพในการเดินทางไปประกอบพิธีฮัจย์
วันจันทร์ที่ 4 มีนาคม 2567
สธ. จัดระบบดูแลพี่น้องชาวไทยมุสลิม 7,781 คน สร้างความปลอดภัยทางสุขภาพในการเดินทางไปประกอบพิธีฮัจย์
กระทรวงสาธารณสุข จัดระบบดูแลสุขภาพชาวไทยมุสลิม 7,781 คน ที่จะเดินทางไปประกอบพิธีฮัจย์ปีนี้ บริการฉีดวัคซีนป้องกันไข้กาฬหลังแอ่นและไข้หวัดใหญ่ก่อนเดินทาง ส่งทีมแพทย์ดูแลระหว่างประกอบศาสนกิจ และติดตามเฝ้าระวังสุขภาพหลังเดินทางกลับ
กระทรวงสาธารณสุข จัดระบบดูแลสุขภาพชาวไทยมุสลิม 7,781 คน ที่จะเดินทางไปประกอบพิธีฮัจย์ปีนี้ บริการฉีดวัคซีนป้องกันไข้กาฬหลังแอ่นและไข้หวัดใหญ่ก่อนเดินทาง ส่งทีมแพทย์ดูแลระหว่างประกอบศาสนกิจ และติดตามเฝ้าระวังสุขภาพหลังเดินทางกลับ ผู้แสวงบุญในจังหวัดต่างๆ ติดต่อรับบริการได้ที่สถานบริการของกระทรวงสาธารณสุขในพื้นที่ ตั้งแต่ 15 กุมภาพันธ์ - 31 พฤษภาคม 2567
วันนี้ (4 มีนาคม 2567) ที่ ศูนย์บริหารกิจการศาสนาอิสลามแห่งชาติ เฉลิมพระเกียรติ กรุงเทพมหานคร นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานพิธีเปิดโครงการป้องกันโรคติดต่อแก่ชาวไทยมุสลิมที่เดินทางไปประกอบพิธีฮัจย์ ณ ราชอาณาจักรซาอุดีอาระเบีย ปี 2567 โดยมี นายอรุณ บุญชม จุฬาราชมนตรี นายแพทย์โอภาส การย์กวินพงศ์ ปลัดกระทรวงสาธารณสุข นายแพทย์ธงชัย กีรติหัตถยากร อธิบดีกรมควบคุมโรค Mr. Mohammed Alkhudhayri ผู้แทนเอกอัครราชทูตซาอุดีอาระเบียประจําประเทศไทย และผู้เดินทางแสวงบุญร่วมพิธี
นายแพทย์ชลน่านกล่าวว่า ประเทศไทยและราชอาณาจักรซาอุดีอาระเบีย มีความสัมพันธ์กันมายาวนานซึ่งไทยให้ความสําคัญในการยกระดับความร่วมมือทั้งระดับทวิภาคีและพหุภาคี ส่งเสริมการขยายความร่วมมือทั้งด้านเศรษฐกิจ การค้า การลงทุน ความมั่นคงทางอาหาร พลังงาน การท่องเที่ยว วัฒนธรรม และด้านการสาธารณสุขโดยกระทรวงสาธารณสุขได้ให้การดูแลสุขภาพของพี่น้องชาวไทยมุสลิมที่เดินทางไปแสวงบุญอย่างต่อเนื่อง โดยจัดโครงการป้องกันโรคติดต่อแก่ชาวไทยมุสลิมที่เดินทางไปประกอบพิธีฮัจย์เป็นประจําทุกปี ซึ่งแต่ละปีจะมีคนไทยมุสลิมได้รับโควตาเข้าร่วมการประกอบพิธีฮัจย์ประมาณ 13,000 คน สําหรับปีนี้ ดําเนินการภายใต้กรอบแนวคิด HEALTH FOR HAJJ เป็นการจัดระบบดูแลเตรียมความพร้อมด้านสุขภาพตั้งแต่ก่อนการเดินทาง ด้วยการตรวจสุขภาพ ฉีดวัคซีนป้องกันโรคตามที่ราชอาณาจักรซาอุดีอาระเบียกําหนดให้กับผู้แสวงบุญทุกคน พร้อมออกหนังสือรับรองการสร้างเสริมภูมิคุ้มกันโรค ภายใต้พระราชบัญญัติโรคติดต่อ พ.ศ. 2558 จัดส่งทีมแพทย์พยาบาลไปดูแลระหว่างการประกอบพิธี และติดตามเฝ้าระวังสุขภาพหลังเดินทางกลับอีก 14 วัน
ด้านนายแพทย์โอภาส กล่าวว่า การประกอบพิธีฮัจย์ ณ ราชอาณาจักรซาอุดีอาระเบีย ประจําปี 2567 หรือฮิจเราะห์ศักราช (ฮ.ศ.) 1445 จะจัดขึ้นระหว่างวันที่ 14 - 19 มิถุนายน 2567 ในปีนี้มีชาวไทยมุสลิมที่ลงทะเบียนพร้อมเดินทางไปประกอบพิธี จํานวน 7,781 คน ซึ่งผู้แสวงบุญทุกคนต้องได้รับการฉีดวัคซีนป้องกันโรคไข้กาฬหลังแอ่น และแนะนําให้ฉีดวัคซีนป้องกันโรคไข้หวัดใหญ่ก่อนการเดินทางอย่างน้อย 14 วัน โดยวันนี้มีผู้มารับบริการฉีดวัคซีนที่ ศูนย์บริหารกิจการศาสนาอิสลามแห่งชาติ เฉลิมพระเกียรติ จํานวน 1,494 คน สําหรับพี่น้องชาวไทยมุสลิมที่จะเดินทางไปประกอบพิธีฮัจย์ และอยู่ในจังหวัดต่างๆ ทั่วประเทศ สามารถเข้ารับบริการตรวจสุขภาพก่อนการเดินทาง และฉีดวัคซีนป้องกันโรคไข้กาฬหลังแอ่น และวัคซีนป้องกันโรคไข้หวัดใหญ่ ได้ที่สถานบริการของกระทรวงสาธารณสุขในพื้นที่ ตั้งแต่วันที่ 15 กุมภาพันธ์ - 31 พฤษภาคม 2567
************************************************ 4 มีนาคม 2567
รัฐบาลไทย-ข่าวทำเนียบรัฐบาล-ใช้มาตรการระยะสั้น “เพิ่มเที่ยวบินพิเศษ 38 เที่ยวบิน – จัดโพรโมชันดึงราคาตั๋วลง” รองรับการท่องเที่ยวช่วงเทศกาลสงกรานต์
วันจันทร์ที่ 4 มีนาคม 2567
ใช้มาตรการระยะสั้น “เพิ่มเที่ยวบินพิเศษ 38 เที่ยวบิน – จัดโพรโมชันดึงราคาตั๋วลง” รองรับการท่องเที่ยวช่วงเทศกาลสงกรานต์
.....
ใช้มาตรการระยะสั้น “เพิ่มเที่ยวบินพิเศษ 38 เที่ยวบิน – จัดโพรโมชันดึงราคาตั๋วลง” รองรับการท่องเที่ยวช่วงเทศกาลสงกรานต์
.
กระทรวงคมนาคม เผยถึงผลการประชุมวางแผนร่วมกับ 6 สายการบิน เพื่อเตรียมรองรับการท่องเที่ยวช่วงเทศกาลสงกรานต์ ซึ่งดําเนินการสอดคล้องกับมติ ครม. (13 ก.พ.67 ) ที่กําหนดให้มีวันหยุดยาวในช่วงเทศกาลสงกรานต์ปี 67 รวม 6 วัน (12 - 17 เม.ย.67) พบว่า
.
สําหรับมาตรการระยะสั้นนั้น ใช้แผนเพิ่มเที่ยวบินพิเศษจํานวน 38 เที่ยวบิน ระหว่างวันที่ 11 - 12 เม.ย.67 และ วันที่ 15 - 16 เม.ย.67 ในเส้นทางครอบคลุมทุกภูมิภาค เช่น เชียงใหม่ ภูเก็ต กระบี่ อุดรธานี ขอนแก่น และอุบลราชธานี เป็นต้น ซึ่งจากการเพิ่มเที่ยวบินดังกล่าว จะส่งผลให้มีตั๋วโดยสารเพิ่มขึ้นประมาณ 13,000 ที่นั่ง
.
มาตรการดังกล่าว เป็นการเพิ่มเที่ยวบินในรอบเช้าและรอบค่ํา นอกช่วงเวลาเที่ยวบินที่มีอยู่ตามปกติ สายการบินจึงเตรียมจัดทําโพรโมชันราคาพิเศษ เพื่อให้มี “ราคาที่ถูกลง” และให้สอดคล้องกับความต้องการในการเดินทางของผู้โดยสาร
.
อ่านเพิ่มเติม คลิกhttps://www.thaigov.go.th/news/contents/details/79594
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกฯ อัญเชิญพระบรมสารีริกธาตุ และพระอรหันตธาตุของพระสารีบุตรและพระโมคคัลลานะ จากมณฑลพิธีท้องสนามหลวง กลับยังพิพิธภัณฑสถานแห่งชาติพระนคร เพื่อเตรียมอัญเชิญต่อไปยังจังหวัดเชียงใหม่
วันจันทร์ที่ 4 มีนาคม 2567
นายกฯ อัญเชิญพระบรมสารีริกธาตุ และพระอรหันตธาตุของพระสารีบุตรและพระโมคคัลลานะ จากมณฑลพิธีท้องสนามหลวง กลับยังพิพิธภัณฑสถานแห่งชาติพระนคร เพื่อเตรียมอัญเชิญต่อไปยังจังหวัดเชียงใหม่
นายกรัฐมนตรี อัญเชิญพระบรมสารีริกธาตุ และพระอรหันตธาตุของพระสารีบุตรและพระโมคคัลลานะ จากมณฑลพิธีท้องสนามหลวง กลับยังพิพิธภัณฑสถานแห่งชาติพระนคร เพื่อเตรียมความพร้อมอัญเชิญต่อไปยังจังหวัดเชียงใหม่
นายกรัฐมนตรี อัญเชิญพระบรมสารีริกธาตุ และพระอรหันตธาตุของพระสารีบุตรและพระโมคคัลลานะ จากมณฑลพิธีท้องสนามหลวง กลับยังพิพิธภัณฑสถานแห่งชาติพระนคร เพื่อเตรียมความพร้อมอัญเชิญต่อไปยังจังหวัดเชียงใหม่
.
เมื่อวันที่ ๓ มีนาคม ๒๕๖๗ เวลา ๒๑.๐๐ น. นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังอัญเชิญพระบรมสารีริกธาตุ และพระอรหันตธาตุของพระสารีบุตรและพระโมคคัลลานะ จากมณฑลพิธี ท้องสนามหลวง กลับยังพิพิธภัณฑสถานแห่งชาติพระนคร เพื่อเตรียมความพร้อมอัญเชิญต่อไปยังจังหวัดเชียงใหม่ โดยมี นายเสริมศักดิ์ พงษ์พานิช รัฐมนตรีว่าการกระทรวงวัฒนธรรมวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายชัยพล สุขเอี่ยม อธิบดีกรมการศาสนา ผู้บริหาร ข้าราชการ และเจ้าหน้าที่ เข้าร่วมพิธี ณ มณฑลพิธีท้องสนามหลวง และพระที่นั่งอิศราวินิจฉัย พิพิธภัณฑสถานแห่งชาติพระนคร
.
ทั้งนี้ รัฐบาลโดยกระทรวงวัฒนธรรมได้เปิดให้พุทธศาสนิกชนเข้าสักการบูชาพระบรมสารีริกธาตุและพระอรหันตธาตุ ตั้งแต่วันที่ ๒๔ กุมภาพันธ์ - ๓ มีนาคม ๒๕๖๗ ณ มณฑลพิธีท้องสนามหลวง
.
หลังจากนี้จะอัญเชิญไปประดิษฐานใน ๓ จังหวัดให้พุทธศาสนิกชนได้เข้าสักการบูชา ภาคเหนือ ระหว่างวันที่ ๕ - ๘ มีนาคม ๒๕๖๗ เวลา ๐๙.๐๐ - ๒๐.๐๐ น. ณ หอคําหลวง อุทยานหลวงราชพฤกษ์ จังหวัดเชียงใหม่ ภาคตะวันออกเฉียงเหนือ ระหว่างวันที่ ๑๐ - ๑๓ มีนาคม ๒๕๖๗ เวลา ๐๙.๐๐ - ๒๐.๐๐ น. ณ วัดมหาวนาราม จังหวัดอุบลราชธานี และภาคใต้ ระหว่างวันที่ ๑๕ - ๑๘ มีนาคม ๒๕๖๗ เวลา ๐๙.๐๐ - ๒๐.๐๐ น. ณ วัดมหาธาตุวชิรมงคล จังหวัดกระบี่ หลังจากนั้นวันที่ ๑๙ มีนาคม ๒๕๖๗ จะจัดพิธีอัญเชิญพระบรมสารีริกธาตุและพระอรหันตธาตุส่งมอบคืนให้แก่สาธารณรัฐอินเดีย
รัฐบาลไทย-ข่าวทำเนียบรัฐบาล-รมช.มหาดไทย เป็นประธานเปิดงานเมาลิดกลางจังหวัดกระบี่ ครั้งที่ 43 พร้อมฝากพี่น้องมุสลิมให้ระลึกถึงพระมหากรุณาธิคุณของสถาบันพระมหากษัตริย์ไทย ตลอดจนขอให้กตัญญูรู้คุณแผ่นดิน
วันอาทิตย์ที่ 3 มีนาคม 2567
03/03/2567
รมช.มหาดไทย เป็นประธานเปิดงานเมาลิดกลางจังหวัดกระบี่ ครั้งที่ 43 พร้อมฝากพี่น้องมุสลิมให้ระลึกถึงพระมหากรุณาธิคุณของสถาบันพระมหากษัตริย์ไทย ตลอดจนขอให้กตัญญูรู้คุณแผ่นดิน
รมช.มหาดไทย เป็นประธานเปิดงานเมาลิดกลางจังหวัดกระบี่ ครั้งที่ 43 พร้อมฝากพี่น้องมุสลิมให้ระลึกถึงพระมหากรุณาธิคุณของสถาบันพระมหากษัตริย์ไทย ตลอดจนขอให้กตัญญูรู้คุณแผ่นดิน รู้รัก สามัคคี และปกป้องสถาบันหลักของชาติ
วันนี้ (3 มีนาคม 2567) เวลา 13.00 น. นายชาดา ไทยเศรษฐ์ รัฐมนตรีช่วยว่าการกระทรวงมหาดไทย ได้เป็นประธานในพิธีเปิดงานเมาว์ลิดกลางจังหวัดกระบี่ ครั้งที่ 43 และบรรยายพิเศษ เรื่อง การสร้างความเข้มแข็งของมุสลิมในประเทศไทย โดยมีนายสมชาย หาญภักดีปฏิมา ผู้ว่าราชการจังหวัดกระบี่ สมาชิกสภาผู้แทนราษฎรจังหวัดกระบี่ หัวหน้าส่วนราชการจังหวัดกระบี่ และคณะกรรมการอิสลามจังหวัดกระบี่ ร่วมให้การต้อนรับ
รัฐมนตรีช่วยว่าการกระทรวงมหาดไทย ได้กล่าวขอบคุณและชื่นชมผู้ร่วมจัดงานเมาว์ลิดกลางจังหวัดกระบี่ในครั้งนี้ และฝากถึงพี่น้องมุสลิมทุกคนให้ระลึกถึงพระมหากรุณาธิคุณของสถาบันพระมหากษัตริย์ไทย ตลอดจนขอให้มีความกตัญญูรู้คุณแผ่นดิน รู้รัก สามัคคี และปกป้องสถาบันหลักของชาติตลอดไป
ทั้งนี้ รัฐมนตรีช่วยว่าการกระทรวงมหาดไทย ได้มอบโล่ให้แก่สํานักงานที่ดินจังหวัดที่มีผลการดําเนินงานดีเยี่ยมและมอบถ้วยรางวัลให้แก่นักเรียนที่มีผลการเรียนโดดเด่นและมอบโฉนดที่ดินให้แก่มัสยิด จํานวน ทั้งสิ้น 8 แห่ง ได้แก่
1. มัสยิดอักมาลุดดีนโฉนดที่ดินเลขที่ 20404 ระวาง 4725II9692-4 เลขที่ดิน 112/8 หน้าสํารวจ 138 ต.เหนือคลอง อ.เมืองกระบี่ จ.กระบี่ เนื้อที่ 1-3-03 ไร่
2. มัสยิดนูหรนอิสลาม (บ้านหาดยาว) โฉนดที่ดินเลขที่ 6029 ระวาง 4724I9480 เลขที่ดิน 22 หน้าสํารวจ 635 ต.ตลิ่งชัน อ.เหนือคลอง จ.กระบี่ เนื้อที่ 0-3-11 ไร่
3. มัสยิดบ้านอ่าวลึกน้อย โฉนดที่ดินเลขที่ 5862 ระวาง 4725II7216-1 เลขที่ดิน 1217 ต.อ่าวลึกน้อย อ.อ่าวลึก จ.กระบี่ เนื้อที่ 0-1-75 ไร่
4. มัสยิดบ้านควน นส3 ก. เลขที่ 145 เลขที่ดิน 26 หมายเลข 4825III ต.คลองขนาน อ.เหนือคลอง จ.กระบี่ เนื้อที่ 0-3-63 ไร่
5. มัสยิดบ้านนาเกาะไทร โฉนดที่ดินเลขที่ 37940 ระวาง 4825II0486-5 เลขที่ดิน 591 ต.ปกาสัย อ.เหนือคลอง จ.กระบี่
6. มัสยิดบ้านตลาดเก่า โฉนดที่ดินเลขที่ 75684 ระวาง 4725II9094-2 เลขที่ดิน 893 ต.กระบี่ใหญ่ จ.กระบี่
7. มัสยิดบ้านคลองหิน 7.1 โฉนดที่ดินเลขที่ 75686 ระวาง 4725II9099-1 เลขที่ดิน 747 ต.ไสไทย อ.เมืองกระบี่ จ.กระบี่ และ 7.2 โฉนดที่ดินเลขที่ 75685 ระวาง 4725II9089-1 เลขที่ดิน 747 ต.ไสไทย อ.เมืองกระบี่ จ.กระบี่
8. มัสยิดคลองเขม้า โฉนดที่ดินเลขที่ 37939 ระวาง 4725II9886-15 เลขที่ดิน 726 ต.คลองเขม้า อ.เหนือคลอง จ.กระบี่
รัฐบาลไทย-ข่าวทำเนียบรัฐบาล-รมว.ยุติธรรม เป็นประธานการประชุมระดมความคิดเห็นแนวทางการจัดกิจกรรม ๑๐๐ ปี การบังคับใช้ประมวลกฎหมายแพ่งและพาณิชย์
วันจันทร์ที่ 4 มีนาคม 2567
04/03/2567
รมว.ยุติธรรม เป็นประธานการประชุมระดมความคิดเห็นแนวทางการจัดกิจกรรม ๑๐๐ ปี การบังคับใช้ประมวลกฎหมายแพ่งและพาณิชย์
รมว.ยุติธรรม เป็นประธานการประชุมระดมความคิดเห็นแนวทางการจัดกิจกรรม ๑๐๐ ปี การบังคับใช้ประมวลกฎหมายแพ่งและพาณิชย์
ในวันจันทร์ที่ ๔ มีนาคม ๒๕๖๗ เวลา ๑๓.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม เป็นประธานการประชุมระดมความคิดเห็นแนวทางการจัดกิจกรรม ๑๐๐ ปี การบังคับใช้ประมวลกฎหมายแพ่งและพาณิชย์ เพื่อกําหนด​แนวทางการปรับปรุงแก้ไขประมวลกฎหมายแพ่งและพาณิชย์ ให้สามารถบังคับใช้ได้อย่างมีประสิทธิภาพ โดยมี นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม นายวิเชียร ชุบไธสง นายกสภาทนายความ รองศาสตราจารย์ มุนินทร์ พงศาปาน ผู้อํานวยการศูนย์นิติศึกษาทางสังคม ประวัติศาสตร์ และปรัชญา คณะนิติศาสตร์ มหาวิทยาลัยธรรมศาสตร์ พร้อมด้วยผู้บริหารระดับสูงของหน่วยงานในสังกัดกระทรวงยุติธรรม และเจ้าหน้าที่ที่เกี่ยวข้อง เข้าร่วม ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรม
โดยรัฐมนตรี​ว่าการ​กระทรวง​ยุติธรรม กล่าวว่า กฎหมายแพ่งที่จะแก้ไขเป็นเรื่องที่ส่งผลกระทบ​โดยตรงต่อประชาชน จึงทําให้การทําความเข้าใจและสื่อสารกับประชาชนเป็น​เรื่องที่มีความสําคัญ ซึ่งการจะร่างกฎหมายให้ดี และปราดเปรื่อง ต้องให้ประชาชนเข้ามาร่วมร่าง ร่วมมือกับรัฐสภา และระดมความคิดเห็นจากผู้แทนหน่วยงานและผู้ที่เกี่ยวข้องต่าง ๆ เข้า​มาหารือก่อนที่จะปรับปรุงและพัฒนาไปในทิศทาง​ใด โดยขอให้​ทบทวนทั้งเนื้อหาและกระบวนการ
ทั้งนี้ ที่ประชุมได้ระดมความคิดเห็นในเรื่องปัญหาทางกฎหมายเอกชนในปัจจุบัน การบังคับใช้ประมวลกฎหมายแพ่งและพาณิชย์ ที่ยังไม่ได้รับการทบทวนอย่างจริงจังและเป็นระบบ รวมถึงประเด็น​บทบัญญัติที่มีปัญหาในการตีความและบังคับใช้บางส่วนยังไม่สอดคล้องกับสภาพเศรษฐกิจและสังคมที่เปลี่ยนแปลงไป ทําให้หลักกฎหมายหรือบทบัญญัติบางเรื่องล้าสมัย และไม่สอดคล้องกับการบังคับใช้ประมวลกฎหมายแพ่งและพาณิชย์ในเชิงระบบ
นอกจากนี้ ที่ประชุมได้มีข้อเสนอสําหรับการบังคับใช้ประมวลกฎหมายแพ่งและพาณิชย์ ให้มีความสอดคล้องกับสภาพเศรษฐกิจและสังคมในปัจจุบัน โดยเสนอให้มีการจัดตั้งคณะกรรมการอํานวยการโครงการศึกษาทบทวนประมวลกฎหมายแพ่งและพาณิชย์เนื่องในโอกาสครบรอบ ๑๐๐ ปี โดยรัฐมนตรีว่าการกระทรวงยุติธรรมได้มอบหมายให้สถาบันเพื่อการยุติธรรมแห่งประเทศไทยเป็นเลขานุการ​ พร้อมทั้งจัดตั้งคณะอนุกรรมการศึกษาทบทวนประมวลกฎหมายแพ่งและพาณิชย์ บรรพ ๑ - ๖ คณะอนุกรรมการกฎหมายที่เกี่ยวข้องอื่น ๆ และคณะอนุกรรมการเผยแพร่ข้อมูลและประชาสัมพันธ์ เพื่อ​สร้างการรับรู้​และ​เข้าใจ​ให้​แก่สาธารณชน​ต่อไป
รัฐบาลไทย-ข่าวทำเนียบรัฐบาล-ปลัด สธ. แจง ตร.อุดรธานีช่วยสาวลาวถูกกักขัง-ลวนลาม เป็นบ้านอดีต นพ.สสจ.เกษียณ
วันจันทร์ที่ 4 มีนาคม 2567
ปลัด สธ. แจง ตร.อุดรธานีช่วยสาวลาวถูกกักขัง-ลวนลาม เป็นบ้านอดีต นพ.สสจ.เกษียณ
ปลัดกระทรวงสาธารณสุข เผยกรณีตํารวจอุดรธานีช่วยสาวลาววัย 18 ปี ถูกนายจ้างกักขัง-ลวนลาม พบเป็นบ้านอดีตนายแพทย์สาธารณสุขจังหวัดที่เกษียณอายุราชการไปแล้ว อยู่ในอํานาจตํารวจดําเนินการ แต่หากมีการประสานข้อมูลพร้อมให้ความร่วมมือ
วันนี้ (4 มีนาคม 2567) นพ.โอภาส การย์กวินพงศ์ ปลัดกระทรวงสาธารณสุข เปิดเผยว่า จากกรณีข่าวเจ้าหน้าที่ตํารวจ สภ.เมืองอุดรธานี เข้าช่วยเหลือหญิงสาวชาวลาวอายุ 18 ปี มาทํางานเป็นแม่บ้านและดูแลผู้สูงอายุ ถูกเจ้าของบ้านซึ่งเป็นนายจ้างกักขังไม่ให้ออกจากบ้านและมีพฤติกรรมลวนลาม โดยในข่าวระบุว่าเป็นนายแพทย์สาธารณสุขจังหวัดแห่งหนึ่งในภาคอีสานนั้น จากการตรวจสอบข้อมูลเบื้องต้น พบว่า เป็นอดีตนายแพทย์สาธารณสุขจังหวัด ที่เกษียณอายุราชการไปเมื่อปี 2565 ปัจจุบันไม่ได้รับตําแหน่งหน้าที่ใดๆ ในกระทรวงสาธารณสุขแล้วจึงไม่สามารถตรวจสอบหรือดําเนินการเกี่ยวกับวินัยข้าราชการได้ การดําเนินคดีเอาผิดต่างๆ จะอยู่ในอํานาจของเจ้าหน้าที่ตํารวจ ซึ่งหากมีการประสานใดๆ มา กระทรวงสาธารณสุขพร้อมให้ความร่วมมืออย่างเต็มที่
************************************************ 4 มีนาคม 2567
รัฐบาลไทย-ข่าวทำเนียบรัฐบาล-​ปลัดฯ ณัฐพล นำทีม ขับเคลื่อนโครงการและกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567
วันจันทร์ที่ 4 มีนาคม 2567
04/03/2567
​ปลัดฯ ณัฐพล นําทีม ขับเคลื่อนโครงการและกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567
​ปลัดฯ ณัฐพล นําทีม ขับเคลื่อนโครงการและกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสพระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567 อก. รวมใจ ลดก๊าซเรือนกระจก
วันที่ 1 มีนาคม 2567 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมขับเคลื่อนโครงการและกิจกรรม งานเฉลิมพระเกียรติพระบาทสมเด็จพระเจ้าอยู่หัว เนื่องในโอกาสมหามงคลเฉลิมพระชนมพรรษา 6 รอบ 28 กรกฎาคม 2567 ของกระทรวงอุตสาหกรรม เพื่อพิจารณารายงานผลของคณะทํางานฯ ที่กลั่นกรองปริมาณการลดก๊าซเรือนกระจก โดยมีนายเอกนิติ รมยานนท์ ผู้ตรวจราชการกระทรวงอุตสาหกรรม ประธานคณะทํางานขับเคลื่อนฯ และคณะทํางานเข้าร่วมประชุม ณ ห้องประชุม อก.2 ชั้น 3 อาคารสํานักงานปลัดกระทรวงอุตสาหกรรม
ต่อจากนั้น ที่ประชุมได้รายงานผลการพิจารณาและกลั่นกรองข้อมูลปริมาณการลดก๊าซเรือนกระจก ของหน่วยงานในสังกัดกระทรวงอุตสาหกรรม ทั้งระดับกรม รัฐวิสาหกิจ และ สอจ.ที่เข้าร่วมโครงการเฉลิมพระเกียรติฯ เช่น การส่งเสริมการนําใบและยอดอ้อยไปใช้เป็นเชื้อเพลิงชีวมวลในโรงงานน้ําตาลและโรงงานไฟฟ้าชีวมวล ลดการลักลอบเผาอ้อยในพื้นที่โล่ง การลดกากของเสียในกระบวนการ การรับรองระบบงานหน่วยตรวจโครงการลดก๊าซเรือนกระจก การดําเนินการเพื่อสนับสนุนการรับรองก๊าซเรือนกระจก การส่งเสริมการใช้พลังงานสะอาดในสถานประกอบการ การจัดการน้ําเสียอุตสาหกรรม การใช้ยานพาหนะไฟฟ้า และส่งเสริมและการพัฒนาอุตสาหกรรมพื้นฐานและการเหมืองแร่เข้าสู่อุตสาหกรรมคาร์บอนต่ํา เป็นต้น เพื่อเตรียมการเข้าประชุมคณะกรรมการชุดใหญ่ต่อไป
รัฐบาลไทย-ข่าวทำเนียบรัฐบาล-นายกฯ เผยการเดินทางร่วมประชุมสุดยอดอาเซียน-ออสเตรเลีย สมัยพิเศษ จะมีการหารือประเด็นสำคัญกับผู้นำหลายประเทศ และเตรียมความพร้อมโครงการของไทยไปแสดงในงาน The MIPIM Awards ในปีหน้า
วันจันทร์ที่ 4 มีนาคม 2567
04/03/2567
นายกฯ เผยการเดินทางร่วมประชุมสุดยอดอาเซียน-ออสเตรเลีย สมัยพิเศษ จะมีการหารือประเด็นสําคัญกับผู้นําหลายประเทศ และเตรียมความพร้อมโครงการของไทยไปแสดงในงาน The MIPIM Awards ในปีหน้า
นายกฯ เผยการเดินทางร่วมประชุมสุดยอดอาเซียน-ออสเตรเลีย สมัยพิเศษ จะมีการหารือประเด็นสําคัญกับผู้นําหลายประเทศ และเตรียมความพร้อมโครงการของไทยไปแสดงในงาน The MIPIM Awards ในปีหน้า
วันนี้ (4 มีนาคม 2567) เวลา 08.00 น. ณ ท่าอากาศยานสุวรรณภูมิ จังหวัดสมุทรปราการ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์ก่อนเดินทางไปออสเตรเลียว่า การเดินทางไปต่างประเทศครั้งนี้เป็นภารกิจการประชุมสุดยอดอาเซียน-ออสเตรเลีย สมัยพิเศษ (2024 ASEAN-Australia Special Summit) ประเทศอาเซียนหลายประเทศก็เดินทางเข้าร่วมด้วย ซึ่งจะมีการนัดพูดคุยกันหลายเรื่องกับหลาย ๆ ผู้นํา เช่น สมเด็จมหาบวรธิบดี ฮุน มาแนต นายกรัฐมนตรีราชอาณาจักรกัมพูชา นายดาโตะ เซอรี อันวาร์ อิบราฮิม นายกรัฐมนตรีมาเลเซีย โดยจะพูดคุยเรื่องที่ยังค้างคาอยู่เกี่ยวกับการอํานวยความสะดวกให้กับประชาชนสองประเทศในการเดินทางระหว่างประเทศ เรื่อง PM2.5 เรื่องพื้นที่ซับซ้อน ส่วนการคุยกับมาเลเซียจะเป็นเรื่องของ 3 จังหวัดชายแดนภาคใต้ เรื่องการเปิดพรหมแดนให้มีการค้าขายสะดวกสบายมากยิ่งขึ้น ส่วนออสเตรเลียนั้นเป็นผู้ค้ารายใหญ่ที่สําคัญ ซึ่งจะมีการพูดถึงการแลกเปลี่ยนเรื่องการศึกษา การที่เขาจะมาให้ความช่วยเหลือเรื่องเกษตรแม่นยํา
นายกฯ กล่าวต่อว่า วันพุธที่ 6 มีนาคม 2567 ก็จะเดินทางต่อไปยังกรุงเบอร์ลิน ประเทศเยอรมนี ไปกล่าวสุนทรพจน์ที่การประชุม ITB Berlin 2024 ซึ่งเกี่ยวข้องกับการท่องเที่ยว ช่วงบ่ายอาจจะมีการพูดคุยกับทางบริษัท Volkswagen เกี่ยวกับเรื่องของโรงงาน โดยเขาอาจจะมาตั้งโรงงานที่ประเทศไทย นอกจากนั้น จะเดินทางต่อไปยังกรุงปารีส ประเทศฝรั่งเศส ซึ่งจะมีการพบปะกับนักธุรกิจที่ฝรั่งเศส เช่น ดูเรื่องนิวเคลียร์ บริษัทแฟชั่นต่าง ๆ อีกทั้งจะพูดคุยเกี่ยวกับการนํารถ Formula one มาที่ประเทศไทยด้วย
รวมถึง นายกฯ กล่าวว่า วันจันทร์ที่ 11 มีนาคม จะพบกับเอมมานูเอล มาครง ประธานาธิบดีฝรั่งเศส เพื่อพูดคุยระดับทวิภาคี จากนั้นจะเดินทางต่อไปยังเมืองคานส์ ประเทศฝรั่งเศส เพื่อไปดูงาน The MIPIM Awards เป็นเวทีประกวดระดับโลกด้านอสังหาริมทรัพย์และค้าปลีก ที่จะมีการนําเมืองต่าง ๆ มาโชว์ Infrastructure โครงการ Megaproject เพราะว่าในปีหน้าประเทศไทยจะไปแสดงเรื่องของสนามบิน รวมไปถึงเรื่องอื่น ๆ ที่เรากําลังดําเนินการอยู่เพื่อเชิญชวนนักลงทุนหรือประกาศให้ประเทศต่าง ๆ ทราบว่าเราดําเนินการอะไรไปบ้าง นอกจากนั้น จะเดินทางกลับไปที่เยอรมนีอีกครั้ง เพื่อพูดคุยระดับทวิภาคีกับนายกรัฐมนตรีของเยอรมนี และจะเดินทางกลับประเทศไทยในวันพฤหัสบีดีที่ 14 มีนาคม โดยช่วงเย็น จะมีการประชุมสําคัญกับรัฐมนตรีว่าการกระทรวงพาณิชย์ของสหรัฐอเมริกาด้วย
รัฐบาลไทย-ข่าวทำเนียบรัฐบาล-รองนายกฯ นายอนุทิน หารือ เอกอัครราชทูตเวียดนามฯ ชื่นชมบทบาทที่แข็งขันส่งเสริมความสัมพันธ์ไทย-เวียดนาม พร้อมส่งเสริมความร่วมมือระหว่างกระทรวงฯ ให้เกิดผลเป็นรูปธรรม
วันจันทร์ที่ 4 มีนาคม 2567
04/03/2567
รองนายกฯ นายอนุทิน หารือ เอกอัครราชทูตเวียดนามฯ ชื่นชมบทบาทที่แข็งขันส่งเสริมความสัมพันธ์ไทย-เวียดนาม พร้อมส่งเสริมความร่วมมือระหว่างกระทรวงฯ ให้เกิดผลเป็นรูปธรรม
รองนายกฯ นายอนุทิน หารือ เอกอัครราชทูตเวียดนามฯ ชื่นชมบทบาทที่แข็งขันส่งเสริมความสัมพันธ์ไทย-เวียดนาม พร้อมส่งเสริมความร่วมมือระหว่างกระทรวงฯ ให้เกิดผลเป็นรูปธรรม
วันนี้ (4 มีนาคม 2567) เวลา 14.30 น. ณ ห้องรับรองรัฐมนตรีว่าการกระทรวงมหาดไทย ชั้น 2 กระทรวงมหาดไทย นายฟาน จี๊ ทัญ (H.E. Mr. Phan Chi Thanh) เอกอัครราชทูตสาธารณรัฐสังคมนิยมเวียดนามประจําประเทศไทย เข้าเยี่ยมคารวะนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย เพื่ออําลาในโอกาสพ้นจากหน้าที่ โดยสรุปสาระสําคัญของการหารือ ดังนี้
รองนายกรัฐมนตรีขอบคุณเอกอัครราชทูตเวียดนามฯ ที่มีบทบาทอย่างแข็งขันในการส่งเสริมความสัมพันธ์ทวิภาคีระหว่างไทยกับเวียดนามมาตลอดระยะเวลาที่ดํารงตําแหน่ง โดยหวังอย่างยิ่งว่า เอกอัครราชทูตเวียดนามฯ จะยังคงบทบาทในการสนับสนุนความสัมพันธ์อันดีระหว่างกันต่อไป
เอกอัครราชทูตเวียดนามฯ ขอบคุณรองนายกรัฐมนตรีที่ให้ความช่วยเหลือและสนับสนุนการปฏิบัติหน้าที่เพื่อส่งเสริมความสัมพันธ์ระหว่างไทยกับเวียดนามมาตลอดระยะเวลาที่ดํารงตําแหน่ง พร้อมเชิญชวนรองนายกรัฐมนตรีเยือนเวียดนามในช่วงเวลาที่เหมาะสม ซึ่งทางเวียดนามพร้อมให้การต้อนรับอย่างเต็มที่ โอกาสนี้ เอกอัครราชทูตเวียดนามฯ ขอให้รองนายกรัฐมนตรีให้การสนับสนุนการปฏิบัติหน้าที่ของเอกอัครราชทูตเวียดนามคนใหม่ ซึ่งเพื่อส่งเสริมความสัมพันธ์และความร่วมมือระหว่างกันให้ใกล้ชิดยิ่งขึ้น
โอกาสนี้ ทั้งสองฝ่ายได้หารือในประเด็นความร่วมมือที่สําคัญ ดังนี้
ด้านเศรษฐกิจ ทั้งสองฝ่ายยินดีที่ไทยและเวียดนามมีความร่วมมือทางเศรษฐกิจระหว่างกันอย่างใกล้ชิด มูลค่าการค้าและการลงทุนระหว่างกันมีแนวโน้มสูงขึ้น โดยเฉพาะการลงทุน มีภาคเอกชนไทยจํานวนมากเข้าไปลงทุนในเวียดนาม โดยทั้งสองฝ่ายเห็นพ้องร่วมกันส่งเสริมความร่วมมือทางเศรษฐกิจระหว่างกันให้แข็งแกร่งยิ่งขึ้น
ด้านความสัมพันธ์ในระดับประชาชน ทั้งสองฝ่ายยินดีที่ไทยและเวียดนามมีการแลกเปลี่ยนด้านการท่องเที่ยวระหว่างกันเพิ่มขึ้นอย่างต่อเนื่อง และหวังว่าจะได้ร่วมมือกันอย่างใกล้ชิดเพื่อสนับสนุนและอํานวยความสะดวกการแลกเปลี่ยนในระดับประชาชนของทั้งสองประเทศต่อไป ทั้งนี้ มีชาวไทยเชื้อสายเวียดนามอาศัยอยู่ในประเทศไทย ประมาณ 1 แสนคน โดยเฉพาะในภาคตะวันออกเฉียงเหนือ ซึ่งมีบทบาทในการส่งเสริมความสัมพันธ์ในระดับประชาชนของทั้งสองประเทศ โดยทั้งสองฝ่ายเห็นพ้องร่วมกันผลักดันความร่วมมือที่เป็นรูปธรรมมากขึ้น
ความร่วมมือในระดับกระทรวงมหาดไทย เอกอัครราชทูตเวียดนามฯ เชิญรองนายกรัฐมนตรีเยือนเวียดนาม ในช่วงการเยือนเวียดนามอย่างเป็นทางการของนายกรัฐมนตรี และการประชุมร่วมนายกรัฐมนตรีและรัฐมนตรีอย่างไม่เป็นทางการ (Joint Cabinet Retreat: JCR) ครั้งที่ 4 ในเดือนพฤษภาคม 2567 ซึ่งจะเป็นโอกาสในการส่งเสริมความร่วมมือระหว่างกระทรวงมหาดไทยของทั้งสองประเทศ และผลักดันการจัดทําบันทึกความเข้าใจระหว่างทั้งสองกระทรวง เพื่อผลักดันความร่วมมือระหว่างกัน ซึ่งหน่วยงานที่เกี่ยวข้องของทั้งสองฝ่ายจะได้หารือกันอย่างใกล้ชิดต่อไป
รัฐบาลไทย-ข่าวทำเนียบรัฐบาล-สารคดี ๖ รอบพระชนมพรรษา อาณาราษฎร์ร่มเย็น ตอน พระราชกรณียกิจที่สำคัญด้านการศึกษา
วันจันทร์ที่ 4 มีนาคม 2567
สารคดี ๖ รอบพระชนมพรรษา อาณาราษฎร์ร่มเย็น ตอน พระราชกรณียกิจที่สําคัญด้านการศึกษา
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-“ปลัดฯ จตุพร” แนะ ข้าราชการใหม่ รุ่น 42 ต้อง “ไม่หยุดพัฒนาตนเอง และเท่าทันสถานการณ์อยู่เสมอ”
วันจันทร์ที่ 4 มีนาคม 2567
“ปลัดฯ จตุพร” แนะ ข้าราชการใหม่ รุ่น 42 ต้อง “ไม่หยุดพัฒนาตนเอง และเท่าทันสถานการณ์อยู่เสมอ”
“ปลัดฯ จตุพร” แนะ ข้าราชการใหม่ รุ่น 42 ต้อง “ไม่หยุดพัฒนาตนเอง และเท่าทันสถานการณ์อยู่เสมอ”
“ปลัดฯ จตุพร” แนะ ข้าราชการใหม่ รุ่น 42 ต้อง “ไม่หยุดพัฒนาตนเอง และเท่าทันสถานการณ์อยู่เสมอ”
วันที่ 4 มีนาคม 2567 เวลา 09.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานเปิดโครงการฝึกอบรมสัมมนาร่วมกัน หลักสูตร “การเป็นข้าราชการที่ดี” รุ่นที่ 42 โดยมีผู้บริหารระดับสูงหน่วยงานในสังกัดกระทรวงฯ และข้าราชการบรรจุใหม่ที่อยู่ระหว่างทดลองปฏิบัติหน้าที่ราชการ จํานวน 148 คน จาก 9 หน่วยงานในสังกัดกระทรวงฯ เข้าร่วมพิธีเปิด ณ ห้องประชุมอารีย์สัมพันธ์ กรมการเปลี่ยนแปลงสภาพภูมิอากาศและสิ่งแวดล้อม โดยในการฝึกอบรม ข้าราชการบรรจุใหม่จะได้เรียนรู้ร่วมกันทั้งในรูปแบบออนไลน์ ในห้องเรียน และการศึกษาดูงาน ณ พื้นที่จังหวัดระยอง และจังหวัดจันทบุรี รวมกําหนดการฝึกอบรม 10 วัน ระหว่างวันที่ 4-15 มีนาคม 2567
โดยปลัดกระทรวงฯ ได้กล่าวแสดงความยินดีกับข้าราชการบรรจุใหม่ทุกท่าน พร้อมกล่าวให้โอวาทว่า หัวใจสําคัญของการเป็นข้าราชการที่ดี คือ การเทิดทูนสถาบัน “ชาติ ศาสนา พระมหากษัตริย์” ยึดระเบียบ กฎหมาย และแบบแผนที่เกี่ยวข้อง มีความละเอียดและรอบคอบ ยึดความถูกต้องในการปฏิบัติงาน ตั้งใจศึกษาหาความรู้เพิ่มเติม เรียนรู้และพัฒนาฝึกปฏิบัติในงานที่รับผิดชอบ และเรื่องที่เกี่ยวกับภารกิจของกระทรวงฯ โดยเฉพาะเรื่องการเปลี่ยนแปลงสภาพภูมิอากาศที่ถือเป็นปัญหาสําคัญของโลกที่ต้องติดตามสถานการณ์และปรับตัวให้เท่าทันการเปลี่ยนแปลงของโลกอยู่เสมอ ทั้งนี้ ขอให้ยึดถือนโยบายของท่านรองนายกรัฐมนตรี และรัฐมนตรีว่าการกระทรวงฯ (พล.ต.อ.พัชรวาท วงษ์สุวรรณ) คือ “ขยัน ซื่อสัตย์ อดทน มีวินัย” เป็นหลักในการปฏิบัติงาน และยึดหลักแนวทางการทํางาน “ทส. หนึ่งเดียว” เพื่อร่วมกันทํางานเพื่อประโยชน์ต่อประชาชนและประเทศ ท้ายนี้ ขอให้ทุกคนรักษาสุขภาพกายและใจ พร้อมเก็บเกี่ยวความรู้และประสบการณ์ใหม่ ๆ ที่จะได้รับจากการฝึกอบรม และนําไปปรับใช้ในการปฏิบัติงานและการดําเนินชีวิตต่อไป
รัฐบาลไทย-ข่าวทำเนียบรัฐบาล-กรมการขนส่งทางบก เผยสถิติการจดทะเบียนรถพลังงานไฟฟ้า ระหว่างเดือนตุลาคม 2566 - มกราคม 2567 มีจำนวนกว่า 40,000 คัน เชิญชวนประชาชนหันมาใช้รถ EV เพื่อลดปัญหาฝุ่น PM 2.5
วันจันทร์ที่ 4 มีนาคม 2567
กรมการขนส่งทางบก เผยสถิติการจดทะเบียนรถพลังงานไฟฟ้า ระหว่างเดือนตุลาคม 2566 - มกราคม 2567 มีจํานวนกว่า 40,000 คัน เชิญชวนประชาชนหันมาใช้รถ EV เพื่อลดปัญหาฝุ่น PM 2.5
...
นายเสกสม อัครพันธุ์ รองอธิบดีกรมการขนส่งทางบก และโฆษกกรมการขนส่งทางบก กระทรวงคมนาคม กล่าวว่า ปัจจุบันปัญหาสิ่งแวดล้อมกําลังเป็นปัญหาสําคัญที่ประเทศไทยกําลังเผชิญอยู่ โดยเฉพาะปัญหามลพิษทางอากาศฝุ่นละอองขนาดเล็ก PM 2.5 ซึ่งส่งผลกระทบต่อการดําเนินชีวิตประจําวันและสุขภาพของประชาชน ทั้งนี้ เทรนด์การหันมาใช้รถพลังงานไฟฟ้าหรือรถ EV (Electric Vehicle) เพื่อลดปัญหาฝุ่น PM 2.5 กําลังเป็นที่นิยมและมีแนวโน้มสูงขึ้นอย่างต่อเนื่อง โดยสถิติการจดทะเบียนรถพลังงานไฟฟ้าตามกฎหมายว่าด้วยรถยนต์ทั่วประเทศ ประจําปีงบประมาณ พ.ศ. 2567 (ระหว่างเดือนตุลาคม 2566 - มกราคม 2567) มีจํานวน 48,096 คัน เมื่อเทียบกับจํานวนการจดทะเบียนฯ ในปีงบประมาณ พ.ศ. 2566 ในช่วงเวลาเดียวกัน ที่มีจํานวน 11,340 คัน โดยมีอัตราการจดทะเบียนฯ เพิ่มขึ้น 36,756 คัน คิดเป็น 324.13% ทั้งนี้ กระทรวงคมนาคม โดย กรมการขนส่งทางบก (ขบ.) ได้ดําเนินมาตรการลดภาษีประจําปีสําหรับรถที่ขับเคลื่อนด้วยพลังงานไฟฟ้าที่เป็นรถใหม่สําเร็จรูปจากโรงงานและนํามาจดทะเบียนตามกฎหมายว่าด้วยรถยนต์ เพื่อเป็นการส่งเสริมให้ประชาชนหันมาใช้รถพลังงานไฟฟ้าเพิ่มมากขึ้น เป็นการแก้ไขปัญหามลพิษทางอากาศฝุ่นละอองขนาดเล็ก PM 2.5 อย่างมีประสิทธิภาพ และเป็นรูปธรรม
โดยมาตรการลดภาษีประจําปีสําหรับรถที่ขับเคลื่อนด้วยพลังงานไฟฟ้าที่เป็นรถใหม่สําเร็จรูปจากโรงงานและนํามาจดทะเบียนตามกฎหมายว่าด้วยรถยนต์ ตั้งแต่วันนี้ - วันที่ 10 พฤศจิกายน 2568 ให้ลดภาษีลงร้อยละ 80 จากอัตราที่กําหนดตาม (11) ของอัตราภาษีประจําปีท้ายพระราชบัญญัติรถยนต์ พ.ศ. 2522 และที่แก้ไขเพิ่มเติม ดังนี้
- รถเก๋งที่ใช้พลังงานไฟฟ้าที่มีน้ําหนัก 1,800 กิโลกรัม ปกติจัดเก็บภาษีประจําปี 1,600 บาท ลดภาษีประจําปีแล้ว คงเหลือ 320 บาท
- รถตู้ส่วนบุคคลที่ใช้พลังงานไฟฟ้าที่มีน้ําหนัก 1,800 กิโลกรัม ปกติจัดเก็บภาษีประจําปี 800 บาท ลดภาษีประจําปีแล้ว คงเหลือ 160 บาท
- รถจักรยานยนต์ที่ใช้พลังงานไฟฟ้า ปกติจัดเก็บภาษีประจําปี 50 บาท ลดภาษีประจําปีแล้ว คงเหลือ 10 บาท เป็นต้น
โดยเริ่มตั้งแต่วันที่รถนั้นจดทะเบียนเป็นระยะเวลา 1 ปี การใช้รถพลังงานไฟฟ้าหรือรถ EV นอกจากจะช่วยเรื่องการลดมลพิษทางอากาศโดยการใช้เทคโนโลยีการขับเคลื่อนของมอเตอร์ที่ใช้พลังงานไฟฟ้าทดแทนพลังงานเชื้อเพลิงอย่างน้ํามันแล้ว ยังช่วยประหยัดค่าน้ํามันเชื้อเพลิง รวมถึงประหยัดภาษีประจําปีให้กับเจ้าของรถได้อีกทางหนึ่งด้วย
รัฐบาลไทย-ข่าวทำเนียบรัฐบาล-กรุงไทยฉลอง 58 ปี เปิดตัว “บัตรเดบิตกรุงไทย อัลตร้า แคร์ พระอาทิตย์ทรงรถ”
วันจันทร์ที่ 4 มีนาคม 2567
04/03/2567
กรุงไทยฉลอง 58 ปี เปิดตัว “บัตรเดบิตกรุงไทย อัลตร้า แคร์ พระอาทิตย์ทรงรถ”
ธ.กรุงไทยเปิดตัวบัตรเดบิตกรุงไทย อัลตร้า แคร์ พระอาทิตย์ทรงรถ ในโอกาสครบรอบ 58 ปี ได้นําภาพเขียน “พระอาทิตย์ทรงรถ” ผลงานของศิลปินแห่งชาติ “อาจารย์จักรพันธุ์ โปษยกฤต” ซึ่งเคยพิมพ์ลงบนหน้าบัตรเครดิตใบแรกของธนาคารกรุงไทย เมื่อปี 2533 กลับมาพิมพ์อีกครั้ง
ธนาคารกรุงไทยเปิดตัวบัตรเดบิตกรุงไทย อัลตร้า แคร์ พระอาทิตย์ทรงรถ ในโอกาสครบรอบ 58 ปี ได้นําภาพเขียน “พระอาทิตย์ทรงรถ” ผลงานของศิลปินแห่งชาติ “อาจารย์จักรพันธุ์ โปษยกฤต” ซึ่งเคยพิมพ์ลงบนหน้าบัตรเครดิตใบแรกของธนาคารกรุงไทย เมื่อปี 2533 กลับมาพิมพ์อีกครั้งบนบัตรเดบิตกรุงไทย โดยภาพเขียน “พระอาทิตย์ทรงรถ” ได้รับแรงบันดาลใจในการสร้างสรรค์ผลงาน ตามหลักพระพุทธศาสนาเปรียบได้กับแสงสว่างแห่งชีวิต เป็นผู้นําและศูนย์กลางของจักรวาล ถือได้ว่าเป็นผู้มอบความเจริญให้แก่โลก ภาพเขียน “พระอาทิตย์ทรงรถ” จึงเป็นการมอบความเป็นสิริมงคล ความรุ่งโรจน์ ความสําเร็จ และความมั่นคงในชีวิตให้กับผู้ถือบัตร
บัตรเดบิตกรุงไทย อัลตร้า แคร์ พระอาทิตย์ทรงรถ มอบสิทธิประโยชน์จากร้านค้าชั้นนํามากมาย เมื่อรูดแตะซื้อสินค้าหรือใช้จ่ายออนไลน์ กับร้านค้าที่มีสัญลักษณ์ VISA ทั่วประเทศ พร้อมมอบความคุ้มครองอุบัติเหตุ 24 ชั่วโมงทั่วโลก สูงสุด 1 ล้านบาท ค่ารักษาพยาบาลจากอุบัติเหตุ สูงสุด 20,000 บาทต่อครั้ง โดยไม่ต้องสํารองจ่าย ไม่จํากัดจํานวนครั้ง คุ้มครองการโจรกรรมเงินที่ถอนจากตู้ ATM คุ้มครองความเสียหายของสินค้าที่ซื้อผ่านบัตรฯ และบริการช่วยเหลือกรณีรถเสียฉุกเฉิน โดยจ่ายเบี้ยเริ่มต้นเพียงวันละ 5 บาท
ผู้ที่สนใจ สมัครบัตรได้ที่ธนาคารกรุงไทย เฉพาะสาขาในกรุงเทพฯ สอบถามรายละเอียดเพิ่มเติมได้ที่ Krungthai Contact Center โทร.02 -111-1111
รัฐบาลไทย-ข่าวทำเนียบรัฐบาล-“พิมพ์ภัทรา” ย้ำไทยพร้อมเป็นฮับแบตเตอรี่อีวี รัฐหนุนเต็มที่ ดึงดูดนักลงทุนจีน
วันจันทร์ที่ 4 มีนาคม 2567
04/03/2567
“พิมพ์ภัทรา” ย้ําไทยพร้อมเป็นฮับแบตเตอรี่อีวี รัฐหนุนเต็มที่ ดึงดูดนักลงทุนจีน
“พิมพ์ภัทรา” ย้ําไทยพร้อมเป็นฮับแบตเตอรี่อีวี รัฐหนุนเต็มที่ ดึงดูดนักลงทุนจีน"
“พิมพ์ภัทรา” หารือกับคณะผู้บริหารจากบ้านปูและเอส โวลต์ ย้ํานโยบายรัฐหนุนการลงทุนผลิตเซลล์แบตเตอรี่ในไทย มุ่งเป้าผลักดันไทยเป็นฮับผลิตแบตเตอรี่อีวีของอาเซียน
นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เปิดเผยภายหลังให้คณะผู้บริหารระดับสูงจากบริษัท บ้านปู จํากัด (มหาชน) และบริษัท เอส โวลต์ เอเนอร์จี้ เทคโนโลยี (ประเทศไทย) จํากัด เข้าพบ
เพื่อรับทราบแนวทางการส่งเสริม สนับสนุน ตามนโยบายของกระทรวงอุตสาหกรรม เพื่อเป็นแนวทางพิจารณาการลงทุนสร้างโรงงานผลิตเซลล์แบตเตอรี่ในประเทศไทย รวมทั้งการสร้างซัพพลายเชนเพื่อให้ไทยเป็นฮับการผลิตแบตเตอรี่ของภูมิภาคอาเซียน โดยระบุว่า รัฐบาล โดยกระทรวงอุตสาหกรรม  และ สํานักงานคณะกรรมการส่งเสริมการลงทุน หรือ BOI ได้เปิดการส่งเสริมการลงทุนในการผลิตยานยนต์ไฟฟ้าและชิ้นส่วนสําคัญ 17 ชิ้น โดยเฉพาะแบตเตอรี่ในระดับเซลล์ ที่จะได้รับสิทธิพิเศษส่งเสริมการลงทุน ซึ่งที่ผ่านมามีนักลงทุนไทย ญี่ปุ่น จีน และยุโรป เข้ามาขอรับการส่งเสริมการลงทุนแล้ว ขณะเดียวกันยังมีมาตรการพัฒนาปัจจัยแวดล้อมต่าง ๆ สําหรับผู้ประกอบการเข้าร่วมมาตรการ EV3 อีกด้วย ส่วนการสร้าง Supply Chain ของแบตเตอรี่ กระทรวงอุตสาหกรรม ได้จัดตั้งคณะกรรมการขับเคลื่อนและติดตามนโยบายการส่งเสริมอุตสาหกรรมยานยนต์ไฟฟ้า เป็นพี่เลี้ยงส่งเสริมด้านต่าง ๆ เพื่อให้เกิด
การพัฒนาอุตสาหกรรมที่เกี่ยวเนื่องตลอดซัพพลายเชน มีการพิจารณามาตรการส่งเสริมและจัดการแบตเตอรี่ในประเทศ มาตรการพัฒนาอุตสาหกรรมหุ่นยนต์และระบบอัตโนมัติในกระบวนการผลิตยานยนต์และชิ้นส่วน
ซึ่งมาตรการที่เกิดขึ้นเป็นการเอื้อต่อการลงทุนอย่างต่อเนื่อง
นางสาวพิมพ์ภัทรา กล่าวอีกว่า รัฐบาล โดยกระทรวงอุตสาหกรรม มีนโยบายส่งเสริมกลุ่มยานยนต์ไฟฟ้าและเปิดโอกาสให้เกิดการลงทุนในท้องถิ่นเพิ่มมากขึ้น ซึ่งจากการหารือทราบว่าบริษัท เอส โวลต์ เอเนอร์จี้ เทคโนโลยี (ประเทศไทย) จํากัด กําลังวางแผนหาพาร์ทเนอร์และแหล่งผลิตในประเทศไทย โดยเป้าหมายคือพัฒนาบริษัทในพื้นที่และสนับสนุนรัฐบาลไทยในการรักษามาตรฐาน ขณะเดียวกันได้เปิดตัวสายการผลิตและในอนาคตก็พร้อมที่จะเปิดการอบรมนักศึกษาไทยให้เรียนรู้จากเทคโนโลยีดังกล่าวด้วย ดังนั้น จึงอยากให้มั่นใจว่านโยบายรัฐบาลให้การสนับสนุนยานยนต์ไฟฟ้ามาอย่างต่อเนื่อง โดยขับเคลื่อนผ่านคณะกรรมการนโยบายยานยนต์ไฟฟ้าแห่งชาติ (บอร์ดอีวี) ซึ่งล่าสุดมีการเปลี่ยนแปลงในเรื่องของมาตรการสนับสนุนผู้นําเข้า ผู้ทดสอบ และการรีไซเคิล
“วันนี้ ประเทศไทยเรามีความน่าสนใจในหลายเรื่อง ทั้งบริษัทต่าง ๆ ที่มาตั้งฐานการผลิตรถยนต์อีวีในประเทศไทยมากขึ้น และมีอัตราการเติบโตอย่างต่อเนื่อง นอกจากนี้เรายังได้ออกมาตรการส่งเสริมโครงสร้างพื้นฐาน ระบบการรีไซเคิลแบตเตอรี่ เพื่อให้เกิดการดูแลทั้งระบบของอุตสาหกรรมยานยนต์ไฟฟ้า” รัฐมนตรีว่าการกระทรวงอุตสาหกรรม กล่าว
สําหรับการหารือร่วมกันระหว่างบริษัท บ้านปู จํากัด (มหาชน) และบริษัท เอส โวลต์ เอเนอร์จี้ เทคโนโลยี (ประเทศไทย) จํากัด มีคณะผู้บริหารของกระทรวงอุตสาหกรรมเข้าร่วมด้วย อาทิ นายณัฐพล รังสิตพล ปลัดกระทรวงอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นางบุปผา กวินวศิน รองผู้ว่าการการนิคมอุตสาหกรรมแห่งประเทศไทย ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-​รองนายกฯ อนุทิน หารือ เอกอัครราชทูตญี่ปุ่นฯ พร้อมสานต่อความร่วมมือทุกมิติ ส่งเสริมความสัมพันธ์ระหว่างประชาชน สนับสนุนสภาพแวดล้อมทางธุรกิจสำหรับนักลงทุน
วันจันทร์ที่ 4 มีนาคม 2567
04/03/2567
​รองนายกฯ อนุทิน หารือ เอกอัครราชทูตญี่ปุ่นฯ พร้อมสานต่อความร่วมมือทุกมิติ ส่งเสริมความสัมพันธ์ระหว่างประชาชน สนับสนุนสภาพแวดล้อมทางธุรกิจสําหรับนักลงทุน
​รองนายกฯ อนุทิน หารือ เอกอัครราชทูตญี่ปุ่นฯ พร้อมสานต่อความร่วมมือทุกมิติ ส่งเสริมความสัมพันธ์ระหว่างประชาชน สนับสนุนสภาพแวดล้อมทางธุรกิจสําหรับนักลงทุน
วันนี้ (4 มีนาคม 2567) เวลา 14.00 น. ณ ห้องรับรองรัฐมนตรีว่าการกระทรวงมหาดไทย ชั้น 2 ศาลาว่าการกระทรวงมหาดไทย นายนาชิดะ คาซูยะ (H.E. Mr. NASHIDA Kazuya) เอกอัครราชทูตญี่ปุ่นประจําประเทศไทย เข้าเยี่ยมคารวะนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย เพื่ออําลาในโอกาสพ้นจากหน้าที่ โดย สรุปสาระสําคัญดังนี้
รองนายกรัฐมนตรี ยินดีที่ได้พบเอกอัครราชทูตญี่ปุ่นฯ อีกครั้ง ขอบคุณสําหรับการสนับสนุนและส่งเสริมความร่วมมือระหว่างไทย-ญี่ปุ่นได้เป็นอย่างดี รวมไปถึงการให้ความช่วยเหลือทางสาธารณสุขนับตั้งแต่ช่วงสถานการณ์โควิด-19 โดยเชื่อมั่นว่าในอนาคต ทั้งสองฝ่ายจะได้เพิ่มพูนความสัมพันธ์และความร่วมมือในสาขาที่เป็นประโยชน์ร่วมกันต่อไป โดยเฉพาะด้านการท่องเที่ยว การค้าการลงทุน พร้อมยืนยันว่า ไทยให้ความสําคัญต่อการเสริมสร้างสภาพแวดล้อมทางธุรกิจสําหรับนักลงทุน เช่นเดียวกับที่ได้ผลักดันการยกเว้นการตรวจลงตราให้แก่ผู้ถือหนังสือเดินทางสัญชาติญี่ปุ่นที่เข้ามาติดต่อธุรกิจระยะสั้น
เอกอัครราชทูตญี่ปุ่นฯ ขอบคุณรองนายกรัฐมนตรีที่สละเวลาให้เข้าเยี่ยมคารวะในวันนี้ ขอบคุณสําหรับความร่วมมือและความช่วยเหลือจากทั้งรัฐบาลไทยและหน่วยงานที่เกี่ยวข้องตลอดระยะเวลาที่ดํารงตําแหน่ง ไทยถือเป็นมิตรประเทศที่สําคัญของญี่ปุ่น ซึ่งเอกอัครราชทูตญี่ปุ่นฯ ยินดีจะเป็นสื่อกลางในการเพิ่มพูนความร่วมมือระหว่างกันมากขึ้น และจะส่งต่อไปยัง นายโอตากะ มาซาโตะ (H.E. Mr. OHTAKA Masato) เอกอัครราชทูตญี่ปุ่นฯ คนใหม่ ซึ่งจะเข้ารับตําแหน่งภายในเดือนมีนาคม 2567 นี้ด้วย
นอกจากนี้ รองนายกรัฐมนตรีกล่าวว่า รัฐบาลได้เตรียมความพร้อมมาตรการต่างๆ เพื่อส่งเสริมความสัมพันธ์ระหว่างประชาชน รวมไปภาคส่วนต่างๆ เพื่อผลักดันความร่วมมือไทย-ญี่ปุ่น ให้เกิดประสิทธิภาพสูงสุด โดยทางเอกอัครราชทูตญี่ปุ่นฯ กล่าวชื่นชมและยินดีกับการออกมาตรการยกเว้นการตรวจลงตราให้แก่ผู้ถือหนังสือเดินทางสัญชาติญี่ปุ่นที่เข้ามาติดต่อธุรกิจระยะสั้น ซึ่งช่วยอํานวยความสะดวกให้แก่นักลงทุนญี่ปุ่นที่ทําธุรกิจในประเทศไทยได้เป็นอย่างมาก
รัฐบาลไทย-ข่าวทำเนียบรัฐบาล-​รมว.กห. ปฏิบัติราชการ ใน จ. กาญจนบุรี ณ ค่ายฝึก นศท. เขาชนไก่ และเทศบาล ต.ไทรโยค
วันจันทร์ที่ 4 มีนาคม 2567
​รมว.กห. ปฏิบัติราชการ ใน จ. กาญจนบุรี ณ ค่ายฝึก นศท. เขาชนไก่ และเทศบาล ต.ไทรโยค
วันนี้ (29 กุมภาพันธ์ 2567) นายสุทิน คลังแสง รมว.กห. และคณะ ได้เดินทางไปยังค่ายฝึกนักศึกษาวิชาทหาร (นศท.) เขาชนไก่ จ.กาญจนบุรี
โดยตรวจเยี่ยมการฝึกของกองอํานวยการฝึกภาคสนาม นศท. และเข้าชมในหลายๆ กิจกรรม ได้แก่ การกระโดดร่มแบบพาราเซล การทดสอบกําลังใจกระโดดหอสูง 34 ฟุต การฝึกหมู่ปืนเล็กในการเข้าตี การฝึกปืนหน้าผากลางแจ้ง และการฝึกยิงปืนฉับพลัน เป็นต้น พร้อมกับได้ประดับเครื่องหมายแสดงความสามารถให้กับ นศท. ที่ผ่านการฝึกตามหลักเกณฑ์ที่กําหนด
ในโอกาสนี้ ได้พบปะ นศท. และกล่าวให้โอวาทว่า ในสภาวการณ์ปัจจุบัน กห. ได้มีแนวความคิดในการพัฒนาระบบกําลังสํารองให้มีศักยภาพ โดยให้มีการปรับปรุงหลักสูตรการฝึกและวิธีการฝึกอบรมให้เป็นแบบสร้างสรรค์ทันสมัย สอดคล้องกับสถานการณ์ในปัจจุบัน ซึ่งมุ่งเน้นการเสริมสร้างความเป็นพลเมืองดี ความมีระเบียบวินัย ความมีจิตอาสา และการพัฒนาทักษะพื้นฐานทางทหารที่สามารถนําไปใช้ประโยชน์ในชีวิตประจําวันได้ จึงขอให้ท่านทั้งหลายได้มีความอดทนต่อความยากลําบากจากการฝึก และขอให้มีความภาคภูมิใจว่า
“ท่าน คือกําลังสําคัญส่วนหนึ่งของกองทัพ ที่มีภาระหน้าที่ในฐานะกําลังพลสํารองที่จะต้องเทิดทูนและรักษาไว้ ซึ่งสถาบันชาติ ศาสนา และพระมหากษัตริย์ รวมทั้งการทําหน้าที่ในฐานะพลเมืองที่มีคุณภาพของชาติ”
รัฐบาลไทย-ข่าวทำเนียบรัฐบาล-​“รัดเกล้า” ย้ำรัฐบาลลุยส่งเสริม ฮาลาลไทย สู่ ASEAN Halal Hub ภายในปี 2571 ตั้งเป้า ภายใน 5 ปี จ้างงานเพิ่ม 1 แสนคนต่อปี จัดงาน Kick off การส่งเสริมและพัฒนาอุตสาหกรรมฮาลาลไทย
วันจันทร์ที่ 4 มีนาคม 2567
04/03/2567
​“รัดเกล้า” ย้ํารัฐบาลลุยส่งเสริม ฮาลาลไทย สู่ ASEAN Halal Hub ภายในปี 2571 ตั้งเป้า ภายใน 5 ปี จ้างงานเพิ่ม 1 แสนคนต่อปี จัดงาน Kick off การส่งเสริมและพัฒนาอุตสาหกรรมฮาลาลไทย
​“รัดเกล้า” ย้ํารัฐบาลลุยส่งเสริม ฮาลาลไทย สู่ ASEAN Halal Hub ภายในปี 2571 ตั้งเป้า ภายใน 5 ปี จ้างงานเพิ่ม 1 แสนคนต่อปี จัดงาน Kick off การส่งเสริมและพัฒนาอุตสาหกรรมฮาลาลไทย มีนาคม 2567 นี้
วันนี้ (4 มีนาคม 2567) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เปิดเผยว่า ด้วยเป้าหมายที่จะยกกระดับอุตสาหกรรมฮาลาลไทยสู่การเป็นศูนย์กลางอุตสาหกรรมฮาลาลในภูมิภาค หรือ ASEAN Halal Hub ภายในปี 2571 นั้น กระทรวงอุตสาหกรรม ภายใต้การนําของ นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหรรม ได้วางแนวทางการดําเนินงานเพื่อขับเคลื่อนอุตสาหกรรมฮาลาล เพื่อส่งเสริมให้ไทยเป็นศูนย์กลางอุตสาหกรรมฮาลาลในภูมิภาค โดยการพัฒนาอุตสาหกรรมผลิตภัณฑ์ฮาลาลของไทยให้มีคุณภาพและมาตรฐานเป็นที่ยอมรับ เพื่อสร้างการรับรู้และการยอมรับในผลิตภัณฑ์ฮาลาลของประเทศไทยผ่านการเชื่อมโยงภาคการท่องเที่ยวและภาคบริการ พัฒนาผลิตภัณฑ์และบริการฮาลาลให้ยังคงมีอัตลักษณ์ความเป็นไทย เชื่อมโยงวัฒนธรรมประเพณีท้องถิ่นเพื่อเป็น กลไกขับเคลื่อนซอฟต์พาวเวอร์ของไทยไปในตัว ควบคู่กับการขับเคลื่อนการพัฒนาเศรษฐกิจฐานราก สร้างอาชีพ กระจายรายได้ พัฒนาคุณภาพชีวิต และความเป็นอยู่ที่ดีให้กับประชาชนในพื้นที่ ซึ่งจะนําไปสู่การลดความเหลื่อมล้ํา ตลอดจนสร้างความเข้มแข็ง และความมั่นคงให้กับประเทศอย่างยั่งยืน
รองโฆษกประจําสํานักนายกรัฐมนตรีกล่าวว่า กล่าวอีกว่า กระทรวงอุตสาหกรรมยังเตรียมลดข้อจํากัดและแก้ไขกฎระเบียบที่เป็นอุปสรรครวมทั้งบูรณาการทํางานหน่วยงานต่าง ๆ เพื่ออํานวยความสะดวกให้แก่ผู้ประกอบการในอุตสาหกรรม ฮาลาล โดยผลิตภัณฑ์และบริการ อาหารฮาลาล เป้าหมายในระยะแรกที่ถูกต้องตามบทบัญญัติศาสนาอิสลามประกอบด้วยอาหารฮาลาลเช่นเนื้อสัตว์อาหารทะเลอาหารแปรรูปอาหารพร้อมรับประทานอาหารฮาร้านโดยธรรมชาติอาหารมุสลิมรุ่นใหม่เช่น Snack bar / แฟชั่นฮาลาล เช่น สิ่งทอและเครื่องนุ่งห่ม อัญมณีและเครื่องประดับ รองเท้าและเครื่องหนัง / ยาสมุนไพรและเครื่องสําอางฮาลาล / โกโก้ฮาลาล สินค้าอาหารและผลิตภัณฑ์เกี่ยวเนื่อง / บริการและท่องเที่ยวฮาลาล
“ในระยะยาว เราตั้งเป้าว่าจะทําให้ผลิตภัณฑ์มวลรวมในประเทศหรือจีดีพีภาคอุตสาหกรรมขยายตัวเพิ่มขึ้นร้อยละ 1.2 หรือ 55,000 ล้านบาทภายใน 5 ปีในขณะเดียวกันแรงงานในอุตสาหกรรมเพิ่มขึ้นจํานวน 100,000 คนต่อปีต่อเนื่องจนถึงปี 2571 และในแผนระยะสั้นนั้น กระทรวงอุตสาหกรรมมีแผนที่จะจัดงานเปิดตัว Kick off การส่งเสริมและพัฒนาอุตสาหกรรมฮาลาลไทย วางแผนไว้ว่าจะจัดในช่วงเดือนมีนาคม 2567 ซึ่งจะมีการเชิญหน่วยงานพันธมิตรทั้งภาครัฐและภาคเอกชน เอกอัครราชทูตหรือผู้แทนทางการทูตของประเทศเป้าหมายที่มีศักยภาพเข้าร่วมงานด้วย ขอให้ประชาชนให้กําลังใจคนทํางานและจับตาดูงานที่สําคัญงานนี้” รองโฆษกรัดเกล้าฯ กล่าว
รัฐบาลไทย-ข่าวทำเนียบรัฐบาล-“กรุงไทย” ชี้โอกาสสร้างผลตอบแทน พลิกเงินออมให้มั่นคง ในพันธบัตรออมทรัพย์-หุ้นกู้ รับวัฏจักรดอกเบี้ยขาลง
วันจันทร์ที่ 4 มีนาคม 2567
04/03/2567
“กรุงไทย” ชี้โอกาสสร้างผลตอบแทน พลิกเงินออมให้มั่นคง ในพันธบัตรออมทรัพย์-หุ้นกู้ รับวัฏจักรดอกเบี้ยขาลง
ธ.กรุงไทยมองแนวโน้มอัตราดอกเบี้ยนโยบายเข้าสู่ช่วงขาลง ชี้เป็นจังหวะเข้าลงทุน พลิกเงินออมให้มั่นคง ในพันธบัตรออมทรัพย์-หุ้นกู้ ต่อยอดการลงทุนในพันธบัตรออมทรัพย์อายุ 5-10 ปี ที่ให้ผลตอบแทนสูง ลงทุนได้ทั้งระยะสั้นและระยะยาว
ธนาคารกรุงไทย มองแนวโน้มอัตราดอกเบี้ยนโยบายเข้าสู่ช่วงขาลง ชี้เป็นจังหวะเข้าลงทุน พลิกเงินออมให้มั่นคง ในพันธบัตรออมทรัพย์-หุ้นกู้ ต่อยอดการลงทุนในพันธบัตรออมทรัพย์อายุ 5-10 ปี ที่ให้ผลตอบแทนสูง ลงทุนได้ทั้งระยะสั้นและระยะยาว พร้อมปรับพอร์ตซื้อขายผ่านตลาดรองได้ทุกวัน ผ่านบริการตลาดรองธนาคารกรุงไทย
นายรวินทร์ บุญญานุสาสน์ ผู้บริหารสายงานธุรกิจตลาดเงินตลาดทุน ธนาคารกรุงไทย เปิดเผยว่า แนวโน้มอัตราดอกเบี้ยนโยบายของไทยในปีนี้จะเข้าสู่ช่วงขาลง โดยการลดอัตราดอกเบี้ยของไทยอาจจะเกิดขึ้นก่อนสหรัฐอเมริกา และประเทศเกิดใหม่อื่นๆ เพราะจากตัวเลขทางเศรษฐกิจของไทยสนับสนุนให้สามารถปรับลดดอกเบี้ยได้ โดยมองว่า อัตราดอกเบี้ยนโยบายปีนี้จะปรับลดลงไปที่ระดับ 2.00% จากปัจจุบันอยู่ที่ 2.50% และหลังจากนั้นอัตราดอกเบี้ยจะทรงตัวไปอีกหลายไตรมาส
จากทิศทางอัตราดอกเบี้ยดังกล่าว เป็นจังหวะเหมาะสําหรับการเข้าลงทุนในตราสารหนี้ อายุประมาณ 5-10 ปี โดยเฉพาะการลงทุนในพันธบัตรออมทรัพย์ของรัฐบาล ซึ่งมีความมั่นคงและให้ผลตอบแทนในระดับสูง โดยมองว่า การเสนอขายพันธบัตรออมทรัพย์ของกระทรวงการคลัง ในปีงบประมาณ พ.ศ. 2567 ครั้งที่ 1 วงเงินรวม 40,000 ล้านบาทนั้น มีความน่าสนใจ ทั้งการลงทุนในระยะสั้นหรือถือลงทุนในระยะยาว เพราะอัตราผลตอบแทนสูง แม้หักภาษีแล้วยังมีความคุ้มค่า สะท้อนถึงเป้าหมายของกระทรวงการคลังในการส่งเสริมการออมของประชาชน
ทั้งนี้ ธนาคารกรุงไทย เตรียมเปิดจําหน่ายพันธบัตรออมทรัพย์ของกระทรวงการคลัง บนวอลเล็ต สบม. บนแอปพลิเคชันเป๋าตัง วงเงิน 10,000 ล้านบาท แบ่งเป็น อายุ 5 ปี ดอกเบี้ยคงที่ 3.00% ต่อปี และ อายุ 10 ปี อัตราดอกเบี้ยคงที่ 3.40 % ต่อปี ตั้งแต่วันที่ 6-19 มีนาคม 2567 และ ร่วมจําหน่ายพันธบัตรออมทรัพย์อีก 2 รุ่น คือ อายุ 5 ปี และ 10 ปี สําหรับบุคลลธรรมดา วงเงินรวม 25,000 ล้านบาท อัตราดอกเบี้ย 3.00% ต่อปี และ 3.40% ต่อปีตามลําดับ เปิดจําหน่ายระหว่างวันที่ 11-13 มีนาคม 2567 ส่วนวงเงินอีก 5,000 ล้านบาท เป็นรุ่นอายุ 10 ปี สําหรับนิติบุคคลไม่แสวงหากําไร (สภากาชาดไทย มูลนิธิ สมาคม สหกรณ์ วัด สถานศึกษาของรัฐ โรงพยาบาลของรัฐ และองค์กรอื่นที่ไม่แสวงหากําไร) อัตราดอกเบี้ย 3.00% ต่อปี เปิดจําหน่ายระหว่างวันที่ 18-19 มีนาคม 2567
นอกจากนี้ ธนาคารยังให้บริการรับซื้อและขายคืนพันธบัตรและหุ้นกู้ ก่อนครบกําหนดผ่านตลาดรอง เพื่อเสริมสภาพคล่อง และเปิดโอกาสให้ผู้ลงทุนปรับพอร์ตตราสารหนี้ให้สอดคล้องกับสภาวะตลาด โดยสามารถตรวจสอบรุ่น ราคารับซื้อ และทํารายการได้ตลอด 7 วัน 24 ช.ม. ผ่านบริการ Money Connect บนแอปพลิเคชัน Krungthai NEXT สําหรับพันธบัตรออมทรัพย์ และหุ้นกู้ทั่วไป ส่วนพันธบัตรออมทรัพย์หรือหุ้นกู้รุ่นวอลเล็ตสามารถทํารายการได้ผ่านแอปฯเป๋าตัง ผู้ลงทุนที่สนใจ สามารถติดต่อสอบถามข้อมูลเพิ่มเติมได้ที่ธนาคารกรุงไทยทุกสาขา หรือ Krungthai Contact Center โทร 02-111-1111
รัฐบาลไทย-ข่าวทำเนียบรัฐบาล-กยศ.คำนวณหนี้กลุ่มเร่งด่วนที่ถูกบังคับคดี/ถูกอายัดเงิน 50,614 รายเสร็จเรียบร้อย พบปิดบัญชีได้ทันทีและจะได้รับเงินคืน 3,494 ราย เริ่มจ่ายคืนแล้วตั้งแต่วันนี้
วันจันทร์ที่ 4 มีนาคม 2567
04/03/2567
กยศ.คํานวณหนี้กลุ่มเร่งด่วนที่ถูกบังคับคดี/ถูกอายัดเงิน 50,614 รายเสร็จเรียบร้อย พบปิดบัญชีได้ทันทีและจะได้รับเงินคืน 3,494 ราย เริ่มจ่ายคืนแล้วตั้งแต่วันนี้
กยศ. คํานวณยอดหนี้คงเหลือใหม่ตาม พ.ร.บ.กยศ. (ฉบับที่ 2) พ.ศ. 2566 แก่ผู้กู้ยืมกลุ่มเร่งด่วนที่ถูกบังคับคดีหรือถูกอายัดเงินเสร็จเรียบร้อยแล้ว 50,614 ราย บางรายมีสถานะปิดบัญชีได้ทันทีและมีผู้กู้ยืมที่จะได้รับเงินคืนในส่วนที่ชําระเกินจํานวน 3,494 ราย
กองทุนเงินให้กู้ยืมเพื่อการศึกษา (กยศ.) คํานวณยอดหนี้คงเหลือใหม่ตาม พ.ร.บ. กยศ. (ฉบับที่ 2) พ.ศ. 2566 ให้แก่ผู้กู้ยืมกลุ่มเร่งด่วนที่ถูกบังคับคดีหรือถูกอายัดเงินเสร็จเรียบร้อยแล้วจํานวน 50,614 ราย ทําให้ผู้กู้ยืมบางรายมีสถานะปิดบัญชีได้ทันทีและมีผู้กู้ยืมที่จะได้รับเงินคืนในส่วนที่ชําระเกินจํานวน 3,494 ราย โดยจะจ่ายเงินคืนให้ผู้กู้ยืมผ่านระบบโอนเงินแบบพร้อมเพย์ที่ผูกบัญชีธนาคารด้วยเลขบัตรประจําตัวประชาชนของผู้กู้ยืมเท่านั้น เริ่มจ่ายคืนแล้วตั้งแต่วันนี้
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษาได้เปิดเผยว่า “ขณะนี้กองทุนฯได้ดําเนินการปรับปรุงยอดหนี้ (Recalculate) ของผู้กู้ยืมกลุ่มที่ต้องการช่วยเหลืออย่างเร่งด่วนที่มียอดหนี้คงเหลือและอยู่ระหว่างถูกบังคับคดีหรือถูกอายัดเงิน จํานวน 50,614 ราย เป็นที่เรียบร้อยแล้ว ส่งผลให้ผู้กู้ยืมบางรายมีสถานะปิดบัญชีได้ทันทีและมีผู้กู้ยืมที่จะได้รับเงินคืนส่วนที่ชําระเงินเกินจํานวน 3,494 ราย เป็นเงินประมาณ 97 ล้านบาท ซึ่งกองทุนฯได้มีการออกหนังสือแจ้งผู้กู้ยืมแต่ละรายให้ลงทะเบียนรับเงินคืนและเริ่มดําเนินการจ่ายเงินคืนแล้วผ่านระบบโอนเงินแบบพร้อมเพย์ที่ผูกบัญชีธนาคารด้วยเลขบัตรประจําตัวประชาชนของผู้กู้ยืมเท่านั้น ซึ่งมีความปลอดภัยและตรวจสอบได้แน่นอน ทั้งนี้ การคํานวณภาระหนี้เป็นไปตามพระราชบัญญัติกองทุนเงินให้กู้ยืมเพื่อการศึกษา (ฉบับที่ 2) พ.ศ. 2566 โดยนํารายการชําระหนี้ของผู้กู้ยืมเงินแต่ละรายที่ได้ชําระเงินคืนกองทุนฯนับแต่วันที่ครบกําหนดชําระหนี้ครั้งแรกมาคํานวณหนี้ใหม่ ตัดชําระเงินต้นเฉพาะส่วนที่ครบกําหนด ดอกเบี้ย และเบี้ยปรับตามลําดับ คิดดอกเบี้ยในอัตรา 1% ต่อปี และคิดเบี้ยปรับในอัตรา 0.5% ต่อปี หลังจากกองทุนฯปรับปรุงยอดหนี้ให้กับผู้กู้ยืมเงินแล้วหากพบว่ารายใดไม่มียอดหนี้คงเหลือให้ถือว่าผู้กู้ยืมเงินได้ชําระหนี้ปิดบัญชีครบถ้วนแล้ว และหากพบว่าผู้กู้ยืมเงินรายใดมีเงินส่วนที่ชําระเกินจากยอดหนี้ที่ปรับปรุงใหม่ กองทุนฯจะคืนเงินส่วนเกินที่เกิดจากการชําระหนี้ให้กับผู้กู้ยืมเงิน แต่หากรายใดยังมียอดหนี้คงเหลือ ผู้กู้ยืมเงินจะต้องชําระหนี้ตามยอดหนี้คงเหลือต่อไป โดยกองทุนฯจะทยอยดําเนินการปรับปรุงยอดหนี้ให้แก่ผู้กู้ยืมเงินแต่ละกลุ่มทุกราย ซึ่งกองทุนฯขอยืนยันว่าทุกคนจะได้รับสิทธิ์ตามกฎหมายอย่างเท่าเทียมกัน” ผู้จัดการกองทุนฯกล่าวในที่สุด
รัฐบาลไทย-ข่าวทำเนียบรัฐบาล-นายกฯ ร่วมประชุมสุดยอดอาเซียน-ออสเตรเลีย สมัยพิเศษ ณ นครเมลเบิร์น เครือรัฐออสเตรเลีย 4 – 6 มี.ค. 2567
วันจันทร์ที่ 4 มีนาคม 2567
นายกฯ ร่วมประชุมสุดยอดอาเซียน-ออสเตรเลีย สมัยพิเศษ ณ นครเมลเบิร์น เครือรัฐออสเตรเลีย 4 – 6 มี.ค. 2567
.....
นายกฯ ร่วมประชุมสุดยอดอาเซียน-ออสเตรเลีย สมัยพิเศษ ณ นครเมลเบิร์น เครือรัฐออสเตรเลีย 4 – 6 มี.ค. 2567
.
นายกฯ มีภารกิจเข้าร่วมการประชุมสุดยอดอาเซียน-ออสเตรเลีย สมัยพิเศษ (2024 ASEAN-Australia Special Summit) ระหว่างวันที่ 4 – 6 มีนาคม 2567 ณ นครเมลเบิร์น เครือรัฐออสเตรเลีย
.
การร่วมประชุมฯ ครั้งนี้ จะส่งผลดีต่อการดึงดูดนักลงทุนออสเตรเลียให้เข้ามามีส่วนร่วมลงทุนในประเทศไทยมากขึ้น และยังเป็นโอกาสของนักลงทุนไทยที่ประสงค์ไปลงทุนในออสเตรเลียเช่นกัน
.
นอกจากนี้ ยังเป็นการเพิ่มโอกาสประชาสัมพันธ์นโยบายและโครงการสําคัญ ๆ ของรัฐบาล เช่น โครงการ Landbridge และการพัฒนาระบบนิเวศยานยนต์ไฟฟ้า เป็นต้น
.
ในห้วงเวลาดังกล่าว นายกฯ ยังมีกําหนดการพบหารือกับบุคคลสําคัญ ทั้งระดับผู้นําประเทศต่าง ๆ และผู้บริหารบริษัทที่มีความสําคัญระดับโลก
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-QUOTE of the day : หนองวัวซอโมเดล
วันจันทร์ที่ 4 มีนาคม 2567
QUOTE of the day : หนองวัวซอโมเดล
"...อย่าง 'หนองวัวซอ' เราได้มีการเปิดพิสูจน์สิทธิ์ ไม่ใช่ว่าให้ชาวบ้านเช่าทั้งหมด อันไหนของชาวบ้านผ่านการพิสูจน์สิทธิ์ก็ออกให้เลย แต่ถ้าอันไหนเป็นของราชพัสดุเราให้เช่า
เราไม่เคยบอกว่าที่ราชพัสดุจะเอามาเป็นกรรมสิทธิ์ เราไม่ได้บอกว่าที่ของทหารจะเอาไปเป็นกรรมสิทธิ์ให้ชาวบ้าน เราก็ต้องรักษาทรัพย์สินของประเทศไว้ด้วย...การเช่ามันดี อย่างหนึ่งเราให้ชาวบ้านทําถูกต้องตามกฎหมาย
ถ้ามี 'สัญญาเช่า' ก็ถือว่าทํากินถูกต้องถูกกฎหมาย 3 ปีเราก็ต่อให้ ก่อนหน้านี้ชาวบ้านอยู่แบบไม่ถูกกฎหมาย การเช่าก็ให้เช่าไปเรื่อยๆ ระยะแรกจาก 3 ปี ระยะที่ 2 อาจให้เช่า10 ปี ระยะที่ 3 อาจจะเป็น 20 ปีโดยสัญญาเช่าสามารถตกทอดถึงมรดกได้ และสัญญาเช่าสามารถใช้เป็นหลักทรัพย์ในการกู้เงินได้กับธนาคารของรัฐ ...ต่อจากนี้ เราสามารถให้ประชาชนทํากินอย่างถูกกฎหมาย...”
นายสุทิน คลังแสง
รัฐมนตรีว่าการกระทรวงกลาโหม
3 มีนาคม 2567
เครดิต : #มติชน
https://www.msn.com/th-https://shorturl.at/gkC19
กองทัพบก Royal Thai Army
กองทัพเรือ Royal Thai Navy
กองทัพอากาศไทย Royal Thai Air Force
กองบัญชาการกองทัพไทย Royal Thai Armed Forces Headquarters
ที่มา โฆษกกระทรวงกลาโหม